《十二辰诗并序 其十二 猪》
清代·刘天谊

定归曾谑卫，荐食亦方吴。嗜仅贪糠核，行多负垢涂。

不惭形壅肿，自喜腹膏腴。入笠何烦尔，真宜付狗屠。

作者简介：刘天谊（1774—1854），字宜甫，号戒庵，先世深州人，其父实斋徙居于青县温褚村（今属沧县）。弱冠游泮，秋闱屡试不售，遂绝意进取，肆力于古文辞。与朱煌号称二杰，著有《同野堂诗文集》。其诗见于《津门诗抄》。